Wikiloc - 219. Senderisme en tren: la Ruta Verda de Les Franqueses del Vallès ( PR C-142) per Marata i Can Suquet
Senderisme en tren
Senderisme en tren on Wikiloc
219. Senderisme en tren: la Ruta Verda de Les Franqueses del Vallès ( PR C-142) per Marata i Can Suquet on Wikiloc

219. Senderisme en tren: la Ruta Verda de Les Franqueses del Vallès ( PR C-142) per Marata i Can Suquet
LA TRAVESSA Travessa circular, amb sortida i final des de l'estació de ferrocarril de Les Franqueses (línia Barcelona-Vic-Puigcerdà), que recorre la zona rural al voltant d'aquesta població del Vallès Oriental. És una ruta fàcil i planera, amb escassos desnivells, que ens portarà a visitar tres dels quatre pobles històrics que conformen el municipi: Marata, Corró d'Avall i Corró d'Amunt (només zona de Can Sauquet). Llerona, el quart, no el trepitjarem atès que es troba situat a tocar del riu congost entre Corró d'Avall i La Garriga. La caminada va entre camps de conreu i petits boscos aïllats escampats que envolten alguns masos que encara ara viuen de treballar la terra. La travessa, però, pot resultar ensopida, amb pocs punts d'interès i molt d'asfalt. Només l'edifici de l'ajuntament, les ermites de Santa Coloma de Marata i de Sant Mamet de Corró d'Amunt, i la font de Sant Mamet trenquen la monotonia del paisatge i mereixen una estona de descans per gaudir d'aquests racons. La ruta segueix en tot moment el PR C-14 2 ruta Verda de Les Franqueses, excepte en dos punts: 1. El primer és una variant que visita la font de Sant Mamet (i pou de glaç) i que acaba de donar el tomb al turó de Can Suquet (el cim no mereix la visita, atès que és a tocar de la part posterior de diferents xalets). 2. Ens desviem pocs metres a fi de visitar l'emita de Sta. Coloma de Marata. A tot això cal destacar que del total de 18,3 quilòmetres de la ruta, 11 km (60%) són per pista de terra, i els restant 7,3 km (40%) sobre asfalt, al nostre parer, un percentatge massa elevat per a un sender de petit recorregut homologat. Si tot i així ens decidim a fer la ruta, recomanem de recórrer-la durant la primavera, quan els camps verdegen i les temperatures són suaus. A ple estiu, el sol hi pica de valent, amb escasses ombres on refugiar-nos dels raigs solars. DIFICULTAT Ruta mitjana que discorre per pistes planeres. No està està senyalitzat amb les marques de pintura blanca i groga característiques dels sender de petit recorregut, tot i que sí que trobarem senyalització vertical en gairebé totes les cruïlles. Tot i així, unes marques de pintura ajudarien a seguir l'itinerari amb més facilitat. La dificultat més gran (i perillosa), és un tram de 1.300 metres durant el qual hem de caminar pel voral d'una carretera transitada. Aneu amb compte i vestiu amb colors vius. Una armilla reflectant no estaria de més. ELS TRENS INICI/FINAL: estació de Les Franqueses : La travessa s'inicia i acaba a Les Franqueses (Vallès Oriental). L'estació es troba al nucli de Corró d'Avall, el més poblat dels que conformen el municipi. L'estació disposa de bar i terrassa (sobre la mateixa andana), i al voltant de l'estació es poden trobar bars on poden esmorzar o picar alguna cosa. Podeu consultar aquí els horaris dels diferents transports: - RODALIES DE CATALUNYA